पंजशीर प्रान्त
पंजशीर (फ़ारसी: پنجشیر‎, अंग्रेजी: Panjshir ; शाब्दिक अर्थ : "पाँच शेर") अफ़्ग़ानिस्तान का एक प्रांत है जो उस देश के पूर्व में स्थित है। इस प्रान्त का क्षेत्रफल ३,६१० वर्ग किमी है और इसकी आबादी सन् २००९ में लगभग १.४ लाख अनुमानित की गई थी। इस प्रान्त की राजधानी बाज़ारक (بازارک‎) शहर है। यहाँ के ज़्यादातर लोग फ़ारसी बोलने वाले ताजिक लोग हैं। पंजशीर प्रान्त में मशहूर पंजशीर वादी आती है और इसे अप्रैल २००४ में परवान प्रान्त को बांटकर बनाया गया था।